open-index/open-wikipedia-markdown huggingface dataset:
חוף סיפל

**חוף סיפל** (באנגלית: **Siple Coast**) הוא חוף באנטארקטיקה, בצד המזרחי של מדף הקרח רוס שבאנטארקטיקה.

חוף סיפל ממוקם בין חוף גולד שמדרום לו, לבין חוף שיראסה שמצפון לו.

## היסטוריה
### מקור השם
שמו הקודם של החוף היה "חוף קירטון" (Kirton Coast).

בשנת 1961 שינתה ועדת השמות האנטארקטית של ניו זילנד את שם החוף.

כיום החוף נקרא על שמו של חוקר אנטארקטיקה דוקטור פול אולמן סיפל (**Paul Allman Siple**), שהיה חבר במשלחת החקר של אדמירל בירד.

## לקריאה נוספת
• Bindschadler, R. (1993), **[https://www.cambridge.org/core/services/aop-cambridge-core/content/view/08E1F6B7E7AA03F119EAB70F3B0D6C25/S0022143000016439a.pdf/siple_coast_project_research_of_crary_ice_rise_and_the_mouths_of_ice_streams_b_and_c_west_antarctica_review_and_new_perspectives.pdf Siple Coast Project research of Crary Ice Rise and the mouths of Ice Streams B and C, West Antarctica: Review and new perspectives]**, Journal of Glaciology, 39(133), 538-552. doi:10.3189/S0022143000016439

## קישורים חיצוניים
* חוף סיפל באתר הסקר הגאולוגי של ארצות הברית
* חוף סיפל באתר הגאזט האנטארקטי המשווה SCAR של ממשלת אוסטרליה
* מהירויות הקרח בחוף סיפל
* תצלום לוויין של חוף סיפל

## הערות שוליים

סיפל
סיפל
נסיכות מונטנגרו

**נסיכות מונטנגרו** (בסרבית קירילית: **Књажевина Црнa Горa**), הייתה מדינה בבלקן שהתקיימה בין השנים 1852–1910, שודרגה לאחר מכן לממלכת מונטנגרו, ובשנת 1918 צורפה לממלכת סרביה ליצירת ממלכת הסרבים, הקרואטים והסלובנים.

## היסטוריה
בשנת 1851 הכריז דנילו השני, נסיך-בישוף מונטנגרו על הקמת נסיכות מונטנגרו, ועל הפיכתה למדינה חילונית, ובשנת 1858 הביס אחיו מירקו פטרוביץ'-נייגוש כוח עות'מאני חזק, ובכך הביא לגבולות רשמיים בין הנסיכות ל. לאחר מותו בשנת 1860 עלה לשלטון אחיינו ניקולה, נסיך מונטנגרו.

בשנת 1876 הכריז ניקולה, נסיך מונטנגרו על מרד באימפריה העות'מאנית. המרד נחל הצלחה וכוחותיו הצליחו להגיע עד לחופי הים האדריאטי. העצמאות של מונטנגרו הוכרה בקונגרס ברלין בשנת 1878 ובעשורים הראשונים לעצמאותה נהנתה מונטנגרו משגשוג ויציבות. מערכת החינוך והעיתונות התרחבו במידה רבה. הצבא נהנה מתמיכה וסיוע של רוסיה הצארית. בשנת 1883 ביקר הנסיך ניקולה את הסולטאן הטורקי, שעמו שמר לאחר מכן על יחסים לבביים. בשנת 1896 הוא חגג מאתיים שנה של שושלת פטרוביץ', ובאותה השנה השתתף בהכתרתו של הצאר הרוסי ניקולאי השני. במאי 1898 ביקר הנסיך את המלכה ויקטוריה בטירתה בווינדזור.

ניקולה הראשון הסכים לכינון החוקה הראשונה של מונטנגרו בשנת 1905 בעקבות לחץ ציבורי מהאוכלוסייה שדרשה יותר זכויות וחופש. הוא הסכים לחופש עיתונות וכינון קודי משפט ברורים בתחום הפלילי. בשנת 1906 קיבלה מונטנגרו מטבע משלה. במרץ-אפריל 1909, בתמורה להכרה בסיפוח בוסניה והרצגובינה לאימפריה האוסטרו-הונגרית, קיבלה מונטנגרו את הזכות לבנות אוניות מלחמה ושליטה מלאה בערי החוף בר ואולצין.

## לאחר מכן
ימין|ממוזער|260px| ניקולה בלבוש מסורתי ביום הכרזתו כמלך בשנת 1910
ב-28 באוגוסט 1910, במסגרת חגיגות היובל להיותו נסיך מונטנגרו, שינה ניקולה את תארו והכריז על עצמו כמלך. כאשר מלחמת הבלקן הראשונה פרצה בשנת 1912 החליט ניקולה כי מונטנגרו תעמוד לצד שכנותיה בולגריה, סרביה, ויוון במלחמה נגד האימפריה העות'מאנית. במהלך המלחמה כבשה מונטנגרו שטחים נרחבים באזור מקדוניה ואת שקודרה באלבניה, אך בלחץ המעצמות נאלצה לסגת משקודרה.

במלחמת העולם הראשונה שהחלה בשנת 1914, הייתה מונטנגרו הראשונה שהחליטה לצאת לעזרתה של סרביה לאחר שאוסטרו-הונגריה פלשה אליה, לאחר ההתנקשות ביורש העצר פרנץ פרדיננד בעיר סרייבו. ואכן מונטנגרו הצטרפה למלחמה וספגה אבדות כבדות, ובתחילת 1916 נכבשה הממלכה על ידי הצבא האוסטרו-הונגרי. בינואר 1916, לאחר התבוסה של סרביה, מונטנגרו נכבשה אף היא על ידי אוסטרו-הונגריה, והמלך נמלט לאיטליה ולאחר מכן לצרפת.

ב-20 ביולי 1917 נחתמה הצהרת קורפו, אשר החליטה על איחוד מונטנגרו עם סרביה. ב-26 בנובמבר 1918 החליטה האספה של פודגוריצה, גוף נבחר המייצג את מונטנגרו, בהחלטה פה אחד על איחוד מונטנגרו עם סרביה, ואכן ב-1 בדצמבר התאחדו השניים והוקמה ממלכת הסרבים, הקרואטים והסלובנים.

## קישורים חיצוניים

## הערות שוליים

קטגוריה:מונטנגרו: היסטוריה
מונטנגרו, נסיכות
בית החולים היהודי בברוקלין

**בית החולים היהודי בברוקלין** (באנגלית: **Brooklyn Jewish Hospital**) היה בית חולים ברובע ברוקלין בעיר ניו יורק שבארצות הברית, אשר פעל בשנים 1906–1982, אז התאחד בשל קשיים כלכליים עם בית החולים סנט ג'ון .

## תולדות בית החולים
שורשיו של בית החולים מצויים באגודת בית החולים העברי בברוקלין (Brooklyn Hebrew Hospital Society), שהקימה מרפאה ברובע בשנת 1895. כעבור שנים אחדות ביקשו מנהיגי הקהילה היהודית המקומית להרחיב את המרפאה. לשם כך הם רכשו לשיפוץ ב-1903 בניין של בית חולים לשעבר (Memorial Hospital for Women and Children) בשדרת קלאסון (Classon Avenue). המבנה היה ממוקם בין שכונת קראון הייטס לבין שכונת פרוספקט הייטס (Prospect Heights). פתיחת ביית החולים התעכבה עד לדצמבר 1906 על מנת לגייס כספים להרחבת קמפוס בית החולים מעבר לתוכנית המקורית. השטח שנוסף לו שימש לשיכון בית ספר לסיעוד, מעונות לסטודנטיות ומשרדים. בשנות העשרים גייס נתן ג'ונאס (Nathan Jonas), אחד המייסדים, ממון ששימש להקמת אגף אשפוז נוסף, שנפתח ב-1928. ממועד זה הכיל בית החולים 650 מיטות אשפוז. אחד התורמים הגדולים להקמת האגף היה אברהם אברהם, מבעלי חנות הכלבו הידועה "אברהם ושטראוס" בברוקלין.

בית החולים פרח עד מחצית המאה ה-20 ואף התרחב. בין החולים שטופלו בו היה אלברט איינשטיין, שנותח שם בדצמבר 1948.

משנות החמישים ואילך החלו תושבים אמידים רבים לעזוב את שכונת קראון הייטס ובמקומם הגיעו תושבים מעוטי אמצעים, שהסתמכו יותר על תוכניות ביטוח רפואי ממשלתיות. עקב כך התמעטו הכנסות בית החולים. הוא נקלע למצוקה ובשנת 1979 הגיע עד סף פשיטת רגל. הוא שרד בעזרת סיוע כספי פדרלי שניתן לבתי חולים קהילתיים בשכונות עניות. לאחר ארגון מחדש התאחד בית החולים בשנת 1982 עם בית החולים האפיסקופלי סנט ג'ון (St. John's Episcopal Hospital), שסבל גם הוא מקשיים כלכליים. המוסד המאוחד נקרא מאז המרכז הרפואי הבין-אמונתי (Interfaith Medical Center).

יחידות בית החולים המאוחד התמקמו באתרים אחדים בברוקלין. הקמפוס הראשי שוכן כקילומטר ממזרח לקמפוס הישן של בית החולים היהודי. בית החולים המאוחד, שגם הוא נקלע לקשיים כלכליים, כולל כיום (2019) 287 מיטות אשפוז.

רוב מבני בית החולים היהודי לשעבר נמכרו והוסבו למגורים. מעל חזית המבנה הראשי לשעבר של בית החולים, בשדרת קלאסון 713, קבועה עדיין הכתובת "בית החולים היהודי" ומתחתיה המילים Non Sectarian, שמשמעה שבית החולים לשעבר העניק את שירותיו לכל דורש ללא אפליה. אחד המבנים של בית החולים היהודי משמש עד היום כמרפאה של בית החולים המאוחד.

## קישורים חיצוניים
* ידיעה על מיזוג בית החולים היהודי ובית החולים סנט ג'ון, 17 בדצמבר 1982, באתר הניו יורק טיימס

## הערות שוליים

ברוקלין
ברוקלין
יהודי ברוקלין
קטגוריה:יהדות בברוקלין
קטגוריה:יהדות ניו יורק: היסטוריה
קטגוריה:קראון הייטס: מבנים
טירת קנטרברי

**טירת קנטרברי** (באנגלית: **Canterbury Castle**) היא טירה אנגלית נורמנית ימי ביניימית בעיר קנטרברי, קנט, אנגליה.

טירת קנטרברי היא אחת משלוש הטירות המלכותיות המקוריות של קנט (לצד טירת דובר וטירת רוצ'סטר), שנבנו כולן זמן קצר לאחר קרב הייסטינגס, על הדרך הראשית בין דובר ולונדון (דרך ווטלינג סטריט). דרך זו נכבשה על ידי ויליאם הכובש באוקטובר 1066 ולאורכה נבנו הטירות כ"טירות מוטה וביילי"  (טירת הגנה הבנויה על גבעה) על מנת לשמור ולהגן על דרך ווטלינג סטריט באזור קנט.

## שלבי הבנייה והתפתחות הטירה
### התקופה הנורמנית
טירת "מוטה וביילי" עשויה עץ הוקמה בשנת 1066, ככל הנראה על הגבעה על יד גני דיין ג'ון, בסמוך לחומת טירת האבן המאוחרת יותר (אף שהגבעה יכולה גם להיות קבר רומי), כשהשם דיין ג'ון (באנגלית Dane John) נגזר מהמילה בצרפתית קדומה donjon, שפירושה מגדל העוז.

### טירת אבן
מגדל העוז הגדול הבנוי מאבן נבנה על ידי המלך הנרי בוקלרק, או הנרי הראשון, כאחת משלוש הטירות המלכותיות של קנט. המבנה העצום הזה, כ-30 מטרים אורכו ו-25 מטרים רוחבו, היה ככל הנראה בגובה של כ-24 מטרים (לשם השוואה, בסיס מגדל הביג בן בוסטמיניסטר בלונדון הוא כ-12 מטרים). הוא היה בנוי בעיקר משברי אבן צור ואבן חול. במהלך המאה ה-13 הטירה הוסבה לבית סוהר האזורי. היא נכנעה לפולשים הצרפתים במלחמת הברונים הראשונה. בשנת 1380 נבנה שער חדש.

במהלך המאה ה-19 היא נרכשה על ידי חברת גז שהשתמשה בטירה לאחסון במשך שנים רבות, דבר שגם להרס הקומה העליונה של המגדל.

### אתר תיירותי
כיום (המאה ה-21) הטירה שייכת לשלטון המקומי בקנטרברי ופתוחה לקהל בכל ימות השנה והיא אחת המקומות הפופולריים ביותר בעיר, מלבד הקתדרלה.

## מפקדי חיל-המצב של טירת קנטרברי
מפקדי חיל המצב של טירת קנטרברי היו אחראים על תחזוקת וביטחון הטירה, שעברה לידיים פרטיות בסוף תקופת שלטונו של המלך ג'יימס הראשון (בשנת 1625). להלן רשימה חלקית:
* 1216-1232 הוברט דה בורג  (תחת המלכים ג'ון והנרי השלישי). שימש בתפקיד השופט העליון , תפקיד הדומה במקצת בתפקידו לתפקיד ראש הממשלה כיום (כמובן תחת המלך). פיקד במקביל גם על טירת דובר ועל טירת רוצ'סטר.
* 1232-1234 סטיבן דה סגרווה  (תחת המלך הנרי השלישי). גם הוא תיפקד כשופט העליון, ופיקד במקביל על טירת רוצ'סטר.
* 1247-? ניקולס דה מולס  (תחת המלך הנרי השלישי). כאביר החצר של הנרי השלישי פיקד לאורך חייו על טירות ומבצרים רבים ברחבי אנגליה, בהם טירת וינצ'סטר, טירת פמברוק, טירת רוצ'סטר, השריף של המפשייר ועוד.
* 1261-1262 רוברט ולרנד  (תחת המלך הנרי השלישי). פיקד כמו קודמיו על טירות ומבצרים רבים, ובין היתר מונה ב-9 ביולי 1261 לשריף של קנט ולאחר מכן גם כמפקד הטירות רוצ'סטר וקנטרברי עד ה-23 בספטמבר 1262. לאחר מכן תפקד בשלל תפקידים צבאיים נוספים עד מותו בשנת 1273.
* החל מהמאה ה-13 הטירה הוסבה לבית סוהר וחדלה לשמש כחיל מצב.

## גלריה

קובץ:Norman Castle at Canterbury.jpg|טירת קנטרברי נבנתה בין 1100–1135
קובץ:Canterbury 20-2-07 068.jpg|מגדל העוז של טירת קנטרברי
קובץ:Canterbury 20-2-07 082.jpg|הגבעה בגני דיין ג'ון
קובץ:Norman Castle at Canterbury 2.jpg|טירת קנטרברי


## קישורים חיצוניים

* הסבר היסטורי על הטירה באתר British History, 
* הסבר היסטורי על הטירה באתר Canterbury Archaeology, 

## הערות שוליים

קטגוריה:אנגליה: מבנים
קנטרברי
מירקו פטרוביץ'-נייגוש

**מירקו פטרוביץ'-נייגוש** (בסרבית: **Мирко Петровић**; 19 באוגוסט 1820 - 1 באוגוסט 1867), היה מפקד צבאי מונטנגרי, דיפלומט ומשורר, מבית פטרוביץ'-נייגוש. הוא קיבל את התואר *veliki vojvoda* (הדוכס הגדול) של גראהובו, ולכן הוא ידוע גם בשם **הדוכס מירקו**. הוא היה אביו של ניקולה הראשון, מלך מונטנגרו.

## ביוגרפיה
מירקו נולד ב-19 באוגוסט 1820 בנייגושי, והיה בנם של סטאנקו פטרוביץ'-נייגוש וכרסטניה ורביצה. הוא היה האח הבכור של דנילו הראשון, נסיך מונטנגרו, ואחיינו של פטר השני פטרוביץ'-נייגוש. הוא התפרסם בשל ניצחונו בקרב גראהובאץ' ב-1 במאי 1858, שבו הוביל את צבא מונטנגרו נגד האימפריה העות'מאנית. בשנת 1862, לאחר אמנת סקוטארי, הוא גורש משום שנלחם נגד העות'מאנים. בשנת 1860 מת אחיו דנילו הראשון, ובנו ניקולה, נסיך מונטנגרו עלה לשלטון במקומו, וב-1 באוגוסט 1867 מת מירקו בעיר הבירה צטיניה.

קורפוס האפי שלו *Junački spomenik* (הזיכרון ההרואי), שפורסם בעיר הבירה של מונטנגרו, צטיניה ב-1864, מאדיר את מונטנגרו ואת המונטנגרים, ואומר הניצחונות הגדולים ברחבי האימפריה העות'מאנית.

## משפחתו
ב-7 בנובמבר 1840 התחתן מירקו עם אנסטסיה מרטינוביץ', בתם של דראגו מרטינוביץ' וסטאנה מרטינוביץ', ממנה נולדו להם שלושה ילדים:
* ניקולה הראשון, מלך מונטנגרו (1841–1921), התחתן עם מילנה ווקוטיץ'.
* הנסיכה אנסטסיה (מתה ב-1879), התחתנה עם סאווה פלמנק.
* הנסיכה מריה, התחתנה עם קפטן י. גופצ'ביץ'.

## קישורים חיצוניים

* 

## הערות שוליים

קטגוריה:ילידי 1820
קטגוריה:נפטרים ב-1867
בית הקברות היהודי בפלובדיב

שמאל|ממוזער|250px|מראה בית העלמין היהודי בפלובדיב (2010)
**בית הקברות היהודי בפלובדיב** (בבולגרית: **Еврейскo гробища на Пловдив**) הוא בית קברות יהודי השוכן בעיר פלובדיב בדרום בולגריה. בית העלמין הוקם ב-1920 ופעל עד 1970.

## רקע היסטורי ותיאור האתר

קהילה יהודית מתקיימת ברציפות בפלובדיב מהמאה ה-12 ועד ימינו. ב-1930 הגיעה הקהילה לשיא גודלה, מנתה 6,675 נפשות, והייתה השנייה בגודלה מבין קהילות יהדות בולגריה לאחר הבירה סופיה. ב-2009 התגוררו בעיר 500 יהודים.

בית הקברות היהודי הישן שכן בסמוך לשכונה היהודית "אורטה מיזאר". לאחר מלחמת העולם הראשונה נהרס בית הקברות הישן לצורך פיתוח עירוני ולא ניתן עוד לאתר את שרידיו. ב-1920 נחנך בית הקברות היהודי החדש אשר שוכן בשדרות מריה לואיזה שבעיר. מספר רב של מצבות הועברו מבית הקברות הישן לבית הקברות החדש. לאחר העלייה ההמונית למדינת ישראל קטן משמעותית מספר בני הקהילה והשימוש בבית הקברות הצטמצם בהדרגה. החל מראשית שנות ה-90 של המאה ה-20 קוברים בני הקהילה את מתיהם בחלקה היהודית של בית העלמין הכללי של פלובדיב.

ב-1947 אותרו בבית העלמין היהודי מצבות מהמאה ה-18 והועלה השערה שהקדומה במצבות שאותרה הייתה מהמאה ה-15. ב-1994 ביקר במקום ההיסטוריון ד"ר צבי קרן בראש משלחת חוקרים. המצבה הקדומה שאותרה הייתה מ-1810 ונלקחה לשימוש משני כאבן מדרכה. עוד עלה מהביקור, כי מצבות נוספות נלקחו מבית העלמין לשימוש משני בעיר. ב-2014 אותרו 2,600 מצבות בבית העלמין שהכיתוב עליהן היה בעברית ובבולגרית. המצבות הקדומות היו מתקופת המלחמה העות'מאנית-רוסית (1877–1878). עוד נמצא כי כ-200 מצבות נבזזו לשימוש משני. בשטח בית העלמין התגוררו מספר משפחות של בני רומה. האתר פונה, נבנתה גדר אבן המקיפה אותו, הוא נעול ומתוחזק על ידי ארגון "שלום" שהוא ארגון הגג של יהודי בולגריה.

## לקריאה נוספת
* צבי קרן, בולגריה ויהודיה, באתר "כולנו בולגרים", אתר הבית של יהודי בולגריה.

## קישורים חיצוניים

## הערות שוליים

קטגוריה:בולגריה: בתי קברות יהודיים
בית טיירל

שמאל|ממוזער|250px|סמל בית טיירל
**בית טיירל** (באנגלית: **House Tyrell**) הוא אחד ממשפחות האצולה בסדרת הפנטזיה שיר של אש ושל קרח מאת ג'ורג' ר. ר. מרטין.

## פרטים
בית טיירל שולט על רמת גנים (High Garden) שנמצאת בארצות השפע (The Reach) שבדרום-מערב יבשת וסטרוז. בית טיירל הוא בית עשיר וחזק, שני בעושרו רק לבית לאניסטר. המוטו שלהם הוא "כוחנו בצמיחה" (במקור באנגלית: "Growing Strong").

## דמויות בבית טיירל

### מארג'ארי טיירל
**מארג'ארי טיירל** היא נכדתה היפה והמתוקה של ליידי אולנה, המטריארכית שעומדת בראש הבית. מארגארי ידועה ביופיה ובאופיה הכובש, ומקסימה בנחמדותה ובלבביותה את סובביה. היא מקפידה לטפח תדמית טובה ולבבית, ומתחבבת על פשוטי העם. 

באירועי עימות המלכים נשאה מארג'ארי מטעמי תועלת לרנלי באראתיאון, אחיו ההומוסקסואל של המלך רוברט הטוען לכתרו, שניהל רומן עם אחיה של מארג'ארי, לוראס, אף הוא הומוסקסואל. אחרי רציחתו של רנלי בידי אחיו ואחרי שבית לאניסטר כרת ברית עם בית טיירל, מארג'ארי מתארסת למלך ג'ופרי האכזר. במשתה שלפני החתונה ג'ופרי מורעל למוות, ומארג'ארי מתחתנת עם אחיו הצעיר, טומן. מאוחר יותר נחשף שמאחורי הרצח עומדים פיטר בייליש ואולנה טיירל, שלא רצתה שנכדתה תתחתן עם "המפלצת הזאת" בהתייחסה לאופיו הסאדיסטי והלא-יציב של ג'ופרי.

### לוראס טיירל
**לוראס טיירל** הידוע בכינוי "אביר הפרחים" הוא נכדה הצעיר של ליידי אולנה. הוא לוחם מיומן ועדין, ונעים הליכות. מונה לחבר במשמר המלך כאשר רנלי באראתיאון  תבע את כס המלוכה. בסדרת הטלוויזיה הוא מתואר כהומוסקסואל מוצהר וניהל רומאן עם רנלי עד להירצחו.

אחרי שבית טיירל כרת ברית עם בית לאניסטר, טיווין לאניסטר מייעד את בתו, המלכה האם סרסיי לאניסטר, להינשא ללוראס ולהעמיד לו יורש. בשל כך סרסיי רוקמת תוכנית שבה כת "הדרורים החופשיים" תאסור את לוראס באשמת ניאוף והומוסקסואליות ובכך תיפטר ממנו בעבורה.

### אולנה טיירל
**אולנה טיירל**, המכונה גם בתואר "מלכת הקוצים", היא המטריארכית ("האם הגדולה") הממולחת של בית טיירל, העומדת בראש הבית ומנהלת אותו. היא חריפה וערמומית, וסגנון דיבורה עוקצני (ומכאן כינויה), אך חביבה. היא מתייחסת בחביבות לסאנסה סטארק שסובלת מהתעללות מצד סרסיי וג'ופרי לאניסטר. והיא יחד עם פיטר בייליש עמדה מאחורי הרעלתו של המלך ג'ופרי מאחר שלא רצתה שנכדתה מארגארי תתחתן עם מפלצת סאדיסטית שכמותו.

### מייס טיירל
**מייס טיירל** הוא בנה של אולנה ואביהם של מרג'רי ולוראס. הוא חבר במועצה הקטנה של המלך.

## קישורים חיצוניים

* 

טיירל
ילד פרפר

**ילד פרפר** הוא אלבום הסולו השני של המפיק והראפר הישראלי שקל. האלבום יצא לאור ב־16 ביוני 2019.

באלבום מתארחים ישי ומיכאל סוויסה, טונה, צליל דנין, נורוז, דודו פארוק, מיכאל כהן, יסמין מועלם ואיה זהבי פייגלין.

את רוב השירים באלבום הפיק שקל בעצמו, אך מספר שירים הופקו על ידי אורי שוחט, בוי אצ'י, תומר כץ וישי סוויסה.

את שני הסינגלים של האלבום הוציא שקל עוד קודם ליציאתו: "אני מתלבש יפה" יצא ב־10 בספטמבר 2017, ו"פרחים" יצא ב־28 באפריל 2019.

מופע השקת האלבום היה ב-7 באוגוסט 2019 ב"בארבי" בתל אביב. במופע התארחו טונה, דודו פארוק, תומר כץ, איה זהבי פייגלין, נורוז, ואמני ראפ והיפ־הופ נוספים.

## רקע
שקל החל לעבוד על האלבום לאחר שחזר מטיול שערך בדרום־אמריקה ב־2012. מאז הוציא את אלבומו הראשון, "רדיו ג'ונאם", והמשיך לעבוד על אלבום נוסף.

על שם האלבום, "ילד פרפר", הודיע לראשונה בהופעה של רביד פלוטניק ב־10 בנובמבר 2018.

השם נובע מחיבתו של שקל לפרפרים, והזדהותו עם הימשכותם לאש אף על פי שהם נשרפים במגע איתה.

## רשימת הקטעים

## קישורים חיצוניים

קטגוריה:אלבומי שקל

## הערות שוליים

קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומים שהופקו על ידי ישי סוויסה
קתרין מקנמרה

**קתרין גרייס מקנמרה** (באנגלית **Katherine Grace McNamara**; נולדה ב־22 בנובמבר 1995) היא שחקנית אמריקאית. ידועה בשל דמותה כקלרי פריי בסדרת הפנטזיה "ציידי הצללים" ומיה סמוק בעונה השביעית והשמינית של "החץ".

## ביוגרפיה
מקנמרה נולדה בקנזס סיטי, מיזורי, בתם היחידה של אורסולה ואוון מקנמרה, ששירתו בצבא האמריקני. היא גדלה בעיר ליס סאמיט (אנ'), מיזורי ועברה ללוס אנג'לס, קליפורניה ב-2011.

מקנמרה הייתה תלמידה מחוננת, וכתוצאה מכך קיבלה חינוך ביתי במשך ילדותה; היא קיבלה תעודת גמר תיכון בגיל 14. בגיל 17, מקנמרה סיימה בהצטיינות יתרה את לימודיה לתואר ראשון במנהל עסקים מאוניברסיטת דרקסל, והשלימה חלק ניכר מעבודתה בקורס באופן מקוון. ביולי 2017, היא ציינה שהיא נרשמה לתואר שני בספרות באוניברסיטת ג'ונס הופקינס.

## קריירה
בשנת 2007 קיבלה את תפקידה הראשון בסרט הקצר "The Bride & the Groom".

בשנת 2010, מקנמרה החלה את קריירת המשחק שלה בברודוויי, במחזמר "מוזיקת לילה זעירה" בהשתתפות קתרין זיטה-ג'ונס ואנג'לה לאנסברי. היא קיבלה תפקידי אורח בסדרות טלוויזיה, בין השאר בסדרות "Glee", "החיים היפים של זאק וקודי", "חוק וסדר: מדור מיוחד", "גדולה מהחיים" ו-"רוק 30".

היא הופיעה בסרטי הקולנוע "כל הדרכים מובילות הביתה" (2008), "סילבסטר בניו יורק" (2011), ו-"סוג של השיבה הביתה" (2015). בשנת 2012 הופיעה בסרט המקורי "סקיילר נגד המפלצת" ששודר בערוץ דיסני בתפקיד מיירה סנטלי. היא כיכבה בסרט "תום סויר והאקלברי פין"  משנת 2014 (המבוסס על הספרים הרפתקאותיו של תום סויר והרפתקאותיו של האקלברי פין), בתפקיד בקי תאצ'ר, חברתו של תום.

בשנת 2015 שיחקה בסרט "הרץ במבוך: מבחני הכווייה" המבוסס על הרומן מבחני הכווייה. בשנת 2018 שבה לסרט ההמשך "הרץ במבוך: תרופת המוות" בדמותה של סוניה.

בשנים 2016–2019, קתרין כיכבה במשך שלוש עונותיה של הסדרה "ציידי הצללים" בתור קלריסה "קליירי" פריי; המבוססת על סדרת ספרי הפנטזיה "בני הנפילים" מאת קסנדרה קלייר.

בשנת 2018 החלה לשחק בעונה השביעית של סדרת גיבורי העל "החץ" ברשת הטלוויזיה The CW, בתור מיה סמוק / בלאקסטאר, בתה של פליסיטי סמוק (אמילי בט ריקרדס). ב-2019 שבה עם תפקידה לעונה השמינית והאחרונה של הסדרה.

בשנת 2020 גילמה את ג'ולי לאורי במיני-סדרת הטלוויזיה "העמדה", המבוססת על רומן באותו השם מאת הסופר סטיבן קינג, שעלתה ברשת CBS All Access.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:זוכי פרס בחירת הנוער
קטגוריה:בוגרות אוניברסיטת דרקסל
קטגוריה:בוגרות אוניברסיטת ג'ונס הופקינס
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
היפהפייה והיחפן (סרט, 2019)

**היפהפייה והיחפן** (באנגלית: **Lady and the Tramp**) הוא סרט רומנטי אמריקאי שיצא ב-12 בנובמבר 2019. זהו סרט לייב אקשן המהווה גרסת רימייק לסרט ההנפשה מ-1955, היפהפייה והיחפן. הסרט בבימוי צ'ארלי בין עוסק בזוג כלבים מאוהבים.

סרט זה עלה לשירות הסטרימינג דיסני+ ב-12 בנובמבר 2019, בכיכוב השחקנים טסה תומפסון וג'סטין ת'רו, לצד מדבבים כמו קירסי קלמונס, תומאס מאן, סם אליוט, בנדיקט וונג, ג'אנל מונה ואשלי ג'נסן.

ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו. ב-15 בספטמבר 2023 הסרט שודר בערוץ דיסני ישראל.

## תקציר העלילה
העלילה מזכירה את הסרט מ-1955 ועוסקת בחיי שני כלבים, אחת כלבה משובחת בת המעמד הבינוני מגזע קוקר ספניאל ("היפהפייה") ואחד הוא כלב משוטט עזוב ממוצא מעורב הקרוב לטריירים ("היחפן"). שני הכלבים מתאהבים ומנסים לחיות יחדיו.

## שחקנים ומדבבים
**בני אדם**:
* קירסי קלמונס  / בר קליין  - דרלינג דיר.
* תומאס מאן / אורי זלצמן - ג'ים דיר.
* איווט ניקול בראון / שירלי לילו - דודה שרה.
* אדריאן מרטינז / שמחה ברבירו - אליוט, צייד-כלבים.
* ארתורו קסטרו - מרקו.

**מדבבים**:
* טסה תומפסון / אלונה אלכסנדר - היפהפייה, כלבת קוקר ספניאל.
* ג'סטין ת'רו / צביקה פורמן - היחפן, כלב מעורב.
* סם אליוט / מיכה אוזין סליאן (בסרט המקורי דיבב את היחפן)- טראסטי, כלב דם
* אשלי ג'נסן / תמי ברק- ג'קי, כלבת סקוטיש טרייר (בסרט המקורי היה כלב זכר)
* בנדיקט וונג / אמנון וולף  - בול, כלב בולדוג
* ג'אנל מונה / נעה קשפיצקי - פג, כלבה פקינזית

## קישורים חיצוניים

* 

קטגוריה:סרטים אמריקאיים
קטגוריה:סרטי 2019
קטגוריה:סרטי רימייק של דיסני
קטגוריה:סרטים על כלבים
קטגוריה:דיסני+: סרטים
קטגוריה:סרטי וולט דיסני
גדעון רייס

**גדעון רייס** (נולד ב-18 בספטמבר 1943) הוא ספורטאי ישראלי לשעבר. היה ארבע פעמים אלוף ישראל (1966, 1970–1972) ואלוף המכביה השמינית (1969) בקפיצה לרוחק. כדורסלן מצטיין בקבוצת הפועל גבעת ברנר (קלע 3,855 נקודות) ששיחקה בליגה הראשונה. נוסף לכך, היה סרן (במילואים) בשריון, נפצע במלחמת יום הכיפורים ובעל עיטור המופת ממלחמה זו.

## ביוגרפיה
רייס נולד וגדל בקיבוץ גבעת ברנר, בנם של פאולה ואיזי רייס. הוא בן למשפחה בת שלושה אחים, כולם ספורטאים מצטיינים ושחקני כדורסל בהפועל גבעת ברנר מהליגה הראשונה. זאב, אלוף ושיאן ישראל בקפיצה משולשת, ויהודה. הוא התאמן בהדרכתו של גלעד ויינגרטן.

באליפות ישראל באתלטיקה שנערכה בסוף יוני 1966 זכה רייס במדליית זהב בקפיצה לרוחק בתוצאה של 6.83 מטר, לפני ישי ויתקין מהפועל רמת השופט (6.81 מטר) ומיכאל הר-פז מהפועל חיפה (6.42 מטר).

### אלוף המכביה
בתחרויות האתלטיקה של המכביה השמינית שנערכו באוגוסט 1969 זכה רייס במדליית זהב בקפיצה לרוחק בתוצאה של 7.23 מטר, לפני חגי עינת מישראל (7.09 מטר) וג'פרי גבל מארצות הברית (6.94 מטר).

באליפות ישראל שנערכה בשנת 1970 זכה רייס בפעם השנייה במדליית זהב בקפיצה לרוחק בתוצאה של 7.07 מטר, לפני ישי ויתקין מהפועל העמקים (6.91 מטר) ומיכאל בן-עמי ממכבי תל אביב (6.72 מטר).

באליפות ישראל באתלטיקה שנערכה ביולי 1971 זכה רייס בפעם השלישית מדליית זהב בקפיצה לרוחק בתוצאה של 7.03 מטר, לפני עמיר כחולי (6.69 מטר) וישי ויתקין (6.68 מטר).

באליפות ישראל שנערכה באצטדיון רמת גן ביולי 1972 זכה רייס בפעם הרביעית במדליית זהב בקפיצה לרוחק בתוצאה של 7.00 מטר, לפני לבקוביץ' מהפועל רמת גן (6.67 מטר) וישי ויתקין מהפועל עמק חפר (6.66 מטר). ראשון בתחרות היה טומי היינס מארצות הברית (7.34 מטר).

בתחרויות האתלטיקה של המכביה התשיעית שנערכו ביולי 1973 זכה רייס במדליית ארד בקפיצה לרוחק בתוצאה של 7.15 מטר, אחרי וקסמן מארצות הברית (7.23 מטר) וצבי עמלי מישראל (7.17 מטר).

ביומה השלישי של מלחמת יום הכיפורים נפצע רייס ברמת הגולן, לאחר שטיל סאגר פגע בטנק שלו. הוא איבד שתי אצבעות ביד ימין ואת עין שמאל. על גבורתו במלחמה קיבל את עיטור המופת. תקופת ההחלמה שלו ארכה כשנה, שבה שימש מספר חודשים כמאמן הפועל גבעת ברנר.

רייס ששיחק כדורסל ביד שמאל המשיך את הקריירה הספורטיבית שלו עד סוף שנות ה-70. הוא פרש לאחר שקבוצתו גבעת ברנר/נען ירדה ליגה. הוא נמצא במקום ה-40 ברשימת הקלעים של כל הזמנים, עם 3,854 נקודות.

## חיים אישיים
במאי 1969 התחתן ולזוג נולדו ארבעה ילדים. בשנת 1985 עבר עם משפחתו להתגורר בניו ג'רזי שבארצות הברית וניהל עסק לייבוא רהיטי משרד מישראל ומבולגריה.

## שיאים אישיים
* קפיצה לרוחק: 7.23 מטר (1969)

## קישורים חיצוניים

* אלופי ואלופות ישראל באתלטיקה באתר *gbrathletics* 
* קלעי כל הזמנים - גדעון רייס, באתר מנהלת הליגה
* גדעון רייס באתר סיפורי גבעת ברנר
* 

## הערות שוליים

קטגוריה:אלופי ישראל בקפיצה לרוחק
קטגוריה:כדורסלנים ישראלים
קטגוריה:רבי-סרנים בצה"ל
קטגוריה:מהגרים מישראל לארצות הברית
קטגוריה:גבעת ברנר: אישים
קטגוריה:ספורטאים רב תחומיים
קטגוריה:מעוטרי עיטור המופת במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1943
מייקל אולהה

**מייקל אוניידיקאצ'י אולהה** (באנגלית: **Michael Onyedikachi Olaha**; נולד ב-4 ביולי 1997) הוא כדורגלן ניגרי המשחק בעמדת החלוץ בסונג לאם נגהה אן.

## קריירה
אולהה החל לשחק כדורגל באקדמיית "ניו ג'נריישן" במולדתו, ובקיץ  הצטרף לאביה ווריירס מליגת העל הניגרית. בינואר  חתם בסונג לאם נגה אן מליגת העל הווייטנאמית, במדיה שיחק שלוש עונות.

ב-4 ביוני 2019 חתם אולהה לארבע שנים בקבוצת הפועל תל אביב, אך המשיך לשחק בווייטנאם עד תום העונה באוקטובר, ולאחר מכן הגיע לישראל והצטרף להפועל תל אביב בינואר 2020. ב-12 בינואר ערך את הופעת הבכורה שלו במועדון, כשפתח בהרכב בניצחון 2–1 על בני יהודה. עד תום עונת 2019/2020 ערך בכל המסגרות 18 הופעות במדי הפועל תל אביב, אך לא הצליח לכבוש.

ב-23 ביולי 2020 הושאל אולהה להפועל כפר שלם, העולה החדשה לליגה הלאומית. את שערו הראשון בקבוצה הבקיע אולהה ב-24 בספטמבר, במשחק שהסתיים בהפסד קבוצתו 1–3 להפועל רמת גן.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני הפועל תל אביב
קטגוריה:כדורגלני הפועל כפר שלם
קטגוריה:כדורגלנים זרים בישראל
קטגוריה:ספורטאים זרים בווייטנאם
קטגוריה:ספורטאים ניגרים בישראל
קטגוריה:ניגרים שנולדו ב-1997
ג'ימי מרין

**ג'ימי מרין וילצ'ס** (בספרדית: **Jimmy Marín Vílchez**; נולד ב-8 באוקטובר 1997) הוא כדורגלן קוסטה ריקאי המשחק בעמדת הקשר בקריליה סובייטוב סמרה ובנבחרת קוסטה ריקה.

## קריירה
### תחילת הקריירה
מרין נולד וגדל בשכונת טיבאס בפרובינציה של סן חוסה שבקוסטה ריקה, והחל את קריירת הנוער שלו עם דפורטיו סאפריסה, הקבוצה המעוטרת ביותר בליגת העל של קוסטה ריקה. ב-6 במאי 2015 ערך את הופעת הבכורה שלו במדי הקבוצה הבוגרת, בניצחון 3–2 נגד דפורטיבו כרמליטה. ב-23 באוגוסט הבקיע את שער הבכורה שלו בניצחון 0–1 נגד מוניציפל פרז זלדון. ב-18 במאי 2016 עבר מרין לארדיאנו בחוזה לשלוש שנים והושאל מיד לבלן. ב-31 באוקטובר, כבש את שער הבכורה שלו בניצחון 2–3 על אוניברסידאד דה קוסטה ריקה. מרין ערך את הופעת הבכורה שלו עבור ארדיאנו ב-9 בינואר 2017, וכבש בניצחון 0–2 על מוניציפל פרז זלדון.

### בישראל
ב-12 ביוני 2019 סיכם מרין את תנאיו לשלוש עונות במדי הפועל באר שבע מליגת העל. ב-25 באוגוסט 2019 ערך את הופעת הבכורה שלו בליגה, בתיקו 0–0 עם בית"ר ירושלים. ב-1 בספטמבר 2019 כבש את שער הבכורה שלו, בניצחון קבוצתו 3–0 על הפועל חדרה.

ב-6 בפברואר 2020 הושאל מרין למ.ס. אשדוד עד לסוף העונה. בתום העונה חזר לקבוצת נעוריו, דפורטיבו סאפריסה.
### ברוסיה
בקיץ 2022 חתם באורנבורג מליגת העל הרוסית בכדורגל שאך זה העפילה לליגת העל לאחר היעדרות של כמה עונות. בעונת הבכורה בקבוצה הבקיע 6 שערים ב-15 הופעות. ביולי 2025 חתם בקריליה סובייטוב סמרה.

## נבחרת קוסטה ריקה
### נוער
מרין זומן לנבחרת קוסטה ריקה עד גיל 20, על מנת להשתתף באליפות העולם של קונסקאף עד גיל 20 שנערכה בשנת 2017. בנוסף, זומן על ידי המנג'ר מרסלו הררה לנבחרת קוסטה ריקה עד גיל 20 על מנת להשתתף גביע העולם בכדורגל עד גיל 20 שנערך בשנת 2017. ב-7 ביולי 2018, הוא נכלל בסגל נבחרת קוסטה ריקה עד גיל 21, לקראת הטורניר מרכז אמריקה וקריביים שנערך בשנת 2018.

### בוגרים
ב-16 ביוני 2017, נכלל מרין בסגל הזמני של 26 שחקנים לגביע הזהב של CONCACAF. עם זאת, הוא לא נכלל בסגל האחרון של 23 השחקנים. אך, ב-15 ביולי הוא הוזמן לסגל בעקבות פציעות של שחקני הנבחרת. ב-28 באוגוסט 2018, הוזמן מרין לנבחרת לצמד המשחקים נגד דרום קוריאה ויפן. ב-7 בספטמבר, הוא ערך את הופעת הבכורה שלו, בהפסד 0–2 נגד יפן.

## תארים
### קבוצתיים
;דפורטיבו סאפריסה
* אליפות קוסטה ריקה (2): 2014/2015, 2015/2016

;ארדיאנו
* אליפות קוסטה ריקה (2): 2016/2017, 2018/2019

### אישיים
* השחקן הצעיר הטוב ביותר של התאחדות הכדורגל המרכז אמריקאית (1): 2018

## קישורים חיצוניים

* 
* 

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני ארדיאנו
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני אורנבורג
קטגוריה:כדורגלני קריליה סובייטוב סמרה
קטגוריה:כדורגלנים זרים בישראל
קטגוריה:כדורגלני נבחרת קוסטה ריקה
קטגוריה:ספורטאים קוסטה ריקאים בישראל
קטגוריה:ספורטאים זרים ברוסיה
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:ילידי 1997
בית הכנסת בקרלובץ

**בית הכנסת קרלובץ** (באנגלית: **Karlovac Synagogue**) היה בית כנסת בעיר קרלובץ שבקרואטיה.

## היסטוריה
הקהילה היהודית של קרלובץ נוסדה בשנת 1852. בית הכנסת בקרלובץ נבנה על ידי פיליפ ריינר, ראש הקהילה המקומית באותה תקופה, שנהג לכנות עצמו "פטריוט קרואטי בן דת משה" כנהוג בקהילות רבות באירופה במאה ה-19.

בית הכנסת נבנה בשנת 1870 בשילוב של סגנון נאו-רנסאנס וסגנון גותי עם חמישה חלונות רוזטה בחזית הבניין כסמל לחמישה חומשי תורה. חזית בית הכנסת פנתה לכיוון מזרח, כלומר לכיוון ארץ ישראל. בתוך בית הכנסת היה עוגב. הוא הוקדש בשנת 1871.

בזמן מלחמת העולם השנייה והשואה הוסב בית הכנסת למחסן, וכך שרד. לאחר המלחמה, בסביבות שנת 1960, הוחרב המבנה על ידי המשטר הקומוניסטי של יוגוסלביה.

## קישורים חיצוניים
* בית הכנסת בקרלובץ, באתר המרכז לאמנות יהודית
* על הקהילה היהודית של קרלובץ באתר המרכז לתיעוד ומחקר cendo
*בית הכנסת ברחוב שבטיץ'
*כל בתי הכנסת בקרואטיה באתר המועצה לתרבות קרואטיה - 2013 Sve-hrvatske-sinagoge

קרלובץ
קרלובץ
קרל מסקסוניה, דוכס קורלנד

**קרל מסקסוניה, דוכס קורלנד** (; 13 ביולי 1733 - 16 ביוני 1796) היה נסיך גרמני, בנו של אוגוסט השלישי, מלך פולין, ואב קדמון של בית סבויה האיטלקי.

## ביוגרפיה
קרל נולד ב-13 ביולי 1733 בדרזדן, לפרידריך אוגוסט, נסיך סקסוניה, שהיה מאוחר יותר הנסיך הבוחר מסקסוניה ומלך פולין, ולמריה יוזפה מאוסטריה, בתם של יוזף הראשון, קיסר האימפריה הרומית הקדושה ווילהלמינה אמליה מבראונשווייג. בשנת 1758 מונה קרל לדוכס קורלנד, לאחר כמה שנים שבהם לא שלט אף אחד בדוכסות. אף על פי שהוא היה דוכס עד לשנת 1763, מעשית הוא לא היה מסוגל לשלוט כי רוב האצולה שמרה אמונים לדוכס המודח - ארנסט בירון. בשנת 1763, בתקופת יקטרינה הגדולה, ארנסט בירון התמנה לדוכס בפעם השנייה. בשל מחלתו של אביו, ובשל מלחמת שבע השנים, לא היה אביו מסוגל לתמוך בהחזרת שלטונו בדוכסות, ובשל כך חזר קרל לנחלותיו בסקסוניה.

ב-25 במרץ 1760 התחתן קרל בנישואים מורגנטיים עם פרנצישקה צורבין קרסינסקה, בתם של סטניסלב צורבין קרסינסקי ואניילה חומייסקה, ממה נולדו לו שתי בנות, וביוני 1775 העניק לה יוזף השני, קיסר האימפריה הרומית הקדושה את התואר נסיכה. לאחר מות אביו התגורר קרל בדרזדן והתמסר לציד במישור אנבורגר, וב-16 ביוני 1796 הוא מת בגיל 62.

## משפחתו
ב-25 במרץ 1760 התחתן קרל עם פרנצישקה צורבין קרסינסקה, בתם של סטניסלב צורבין קרסינסקי ואניילה חומייסקה, ממה נולדו לו שתי בנות:
* מריה תרזה, נסיכת סקסוניה (1767).
* מריה כריסטינה, נסיכת סקסוניה (1770–1851), התחתנה עם קרלו אמנואלה, נסיך קריניאנו.

## אילן יוחסין

## קישורים חיצוניים

* 

קטגוריה:בית וטין
קטגוריה:סקסוניה
קטגוריה:אבירי מסדר העיט הלבן
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:גרמנים שנולדו ב-1733
קטגוריה:איטלקים שנפטרו ב-1796
אאוד וילקן

**אאוד וילקן** (בדנית: **Aud Wilken**; נולדה בשנת 1965) היא זמרת גרמנייה-דנית. ייצגה את דנמרק באירוויזיון 1995.

## ביוגרפיה
וילקן נולדה במזרח ברלין לאם גרמנייה ואב דני, ב-1974 עברה עם משפחתה לדנמרק.

ב-1988 יצא אלבומה כזמרת בשיתוף עם להקת הפוסט-פאנק "The Overlords".

היא ייצגה את דנמרק באירוויזיון 1995 עם השיר "Fra Mols til Skagen" שנחשב לשיר בלתי רגיל והיא הייתה במקום החמישי.

ב-1996 שרה בפסקול של סרט הפשע הדני "Pusher" עם מאדס מיקלסן.

ב-1999 יצא אלבום הסולו הראשון שלה בשם "Diamond In the Rough".

ב-2007 עברה להתגורר באמריקה שם היא עוסקת בעיקר בכתיבת שירים.

ב-2009 הוציאה את הסינגל "Knowing That It's There".

## קישורים חיצוניים

* אאוד וילקן באתר rateyourmusic 

קטגוריה:זמרות דניות
קטגוריה:זמרות גרמניות
קטגוריה:משתתפי אירוויזיון 1995
קטגוריה:נציגי דנמרק באירוויזיון
קטגוריה:דניות שנולדו ב-1965
קטגוריה:דנים שנולדו ב-1965
קטגוריה:גרמניות שנולדו ב-1965
קטגוריה:גרמנים שנולדו ב-1965
חוסה אנחל קאריו

**חוסה אנחל קאריו קאסאמאיור** (באנגלית: **José Ángel Carrillo Casamayor**; נולד ב-7 בינואר 1994) הוא כדורגלן ספרדי המשחק בעמדת החלוץ בוסקה.

## קריירה
קאריו בוגר מחלקת הנוער של ריאל מורסיה, ועשה את הבכורה שלו בעונת 14–2013 בקבוצת המילואים של ריאל מורסיה בליגה הספרדית הרביעית. ב-26 בינואר 2014 עשה קאריו את הופעת הבכורה הרשמית שלו עבור הקבוצה הראשונה של ריאל מורסיה, כששיחק בחמש הדקות האחרונות של המשחק בתיקו 2–2 באצטדיון נואבה קונדומינה נגד מיורקה, במאבק ההישארות בליגה הספרדית השנייה. ביוני, לאחר הירידה האדמיניסטרטיבית של המועדון, החל קאריו לשחק באופן קבוע בקבוצה הבוגרת.

ב-17 ביולי 2015 חתם בסביליה אתלטיקו. בסיום עונת 2015/2016 העפיל עם סביליה אתלטיקו לליגה הספרדית השנייה. ב-1 בספטמבר 2017 חתם קאריו לשלוש שנים בקדיס מהליגה הספרדית השנייה. לאורך כל התקופה בה שיחק במדי קאדיס ערך קאריו 42 הופעות במהלכם כבש שישה שערים. ב-27 בינואר 2019 חתם קאריו לשנתיים וחצי עם סעיף שחרור במקרה של ירידת ליגה בקורדובה מהליגה הספרדית השנייה. בסיום עונת 2018/2019 ירדה קורדובה לליגה הספרדית השלישית, וכתוצאה מכך שוחרר קאריו בהעברה חופשית.

ב-16 ביוני חתם קאריו לשלוש שנים בהפועל באר שבע מליגת העל, כעבור חודשיים וחצי שוחרר מהקבוצה.

ב-22 בנובמבר 2019 חתם בדפורטיבו לוגו מהליגה הספרדית השנייה.

ב-22 באוגוסט 2022 חתם בוסקה לשנתיים.

### קריירת נבחרות
קאריו זכאי לייצג את נבחרת ספרד, אך הוא גם זכאי לשחק עבור נבחרת הפיליפינים בשל סבא שלו. בשנת 2019, נמסר כי קאריו קיבל הזמנה להתאמן עם נבחרת הפיליפינים.

## קישורים חיצוניים

* חוסה אנחל קאריו - פרופיל באתר soccerway
* חוסה אנחל קאריו - פרופיל באתר transfermarkt

## הערות שוליים

קטגוריה:כדורגלנים ספרדים
קטגוריה:כדורגלנים פיליפינים
קטגוריה:חלוצי כדורגל ספרדים
קטגוריה:חלוצי כדורגל פיליפינים
קטגוריה:כדורגלני ריאל מורסיה
קטגוריה:כדורגלני קדיס
קטגוריה:כדורגלני קורדובה
קטגוריה:כדורגלני הפועל באר שבע
קטגוריה:כדורגלני דפורטיבו לוגו
קטגוריה:כדורגלני וסקה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספורטאים זרים בישראל
קטגוריה:ספרדים שנולדו ב-1994
Mami

***Mami*** (בעברית: **מאמי**) הוא אלבום האולפן הרביעי של הזמרת הרומניה, אלכסנדרה סטאן. האלבום יצא לאור ב-25 באפריל 2018 (יפן) ובעולם האלבום יצא לאור ב-15 באוגוסט 2018, על ידי חברות התקליטים ויקטור רקורדס ואלכסנדרה סטאן.

עם יציאתו, נכנס האלבום אל המקום ה-119 במצעד האלבומים שביפן.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלכסנדרה סטאן
קטגוריה:אלבומים באנגלית
ויילון (זמר)

**ווליאם ביג'רק** (נולד ב-20 באפריל 1980), מוכר בשם הבמה **ויילון**, הוא זמר הולנדי.

## קריירה
ויילון נולד באפלדורן שבהולנד.

ויילון החל את הקריירה שלו ב-1995 ששר בתוכנית הילדים "Telekids". בהמשך בחר את שם הבמה שלו, על שם הזמר האמריקאי ויילון ג'נינגס.

ב-1997 חתם עם חברת התקליטים "EMI Records", ונסע לנאשוויל על מנת להקליט אלבום, אך האלבום לא הושלם לאחר מכן.

ב-2001 גר ועבד שנה בארצות הברית, והופיע ביחד עם ויילון ג'נינגס.

ב-2008 השתתף בתוכנית "Holland's Got Talent" וסיים במקום השני.

ויילון ייצג את הולנד באירוויזיון 2014 ביחד עם אילזה דה-לאנז', כחלק מלהקת "The Common Linnets" עם השיר "Calm After the Storm" וסיימו במקום השני.

הוא ייצג בשנית את הולנד באירוויזיון 2018, עם השיר "Outlaw in 'Em". הוא העפיל מחצי הגמר, ובגמר סיים במקום ה-18.

## חיים אישיים
ויילון התחתן בשנת 2002. לזוג נולד בן, דילן, והם התגרשו לאחר שלוש שנות נישואים. הוא נשוי לכוכבת היוטיוב ביבי בריג'מן, ולהם בת.

## קישורים חיצוניים

* 

## הערות שוליים

קטגוריה:זמרים הולנדים
קטגוריה:משתתפי אירוויזיון 2014
קטגוריה:משתתפי אירוויזיון 2018
קטגוריה:הולנדים שנולדו ב-1980
טקס פרסי האקדמיה הבריטית לקולנוע ה-13

**טקס [[פרס באפט"א לקולנוע|פרסי האקדמיה הבריטית לקולנוע]] ה-13** שמעניקה האקדמיה הבריטית לאמנויות הקולנוע והטלוויזיה, נערך בשנת 1960, בו הוענקו פרסים לסרטים הטובים ביותר של שנת 1959.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[בן חור (סרט, 1959)|בן חור]]**
* אנטומיה של רצח
* פני מכשף
* האדמה הגדולה
* כפייה
* ז'יז'י
* הבט אחורה בזעם
* *North West Frontier*
* סיפורה של נזירה
* *Sapphire*
* חמים וטעים
* עד ראייה
* האויב של אתמול
* מגרה טומן מלכודת
* *Ashes and Diamonds*

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** ''Sapphire'' **
* הבט אחורה בזעם
* אנטומיה של רצח
* עד ראייה
* האויב של אתמול

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[ג'ק למון]] – [[חמים וטעים]] **
* ג'יימס סטיוארט – אנטומיה של רצח
* טקאשי שימורה – איקירו
* זביגנייב קיבולסקי – *Ashes and Diamonds*
* ז'אן גאבן – מגרה טומן מלכודת (*Maigret tend un piège)*
* ז'אן דסאי – מגרה טומן מלכודת (*Maigret tend un piège)*

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[פיטר סלרס]] – אני בסדר ג'ק **
* לורנס אוליבייה – *The Devil's Disciple*
* לורנס הארווי – אקספרסו בונגו
* ריצ'רד ברטון – הבט אחורה בזעם
* פיטר פינץ' – סיפורה של נזירה
* סטנלי בייקר – האויב של אתמול
* גורדון ג'קסון – האויב של אתמול

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[אודרי הפבורן]] – [[סיפורה של נזירה]] **
* קיי וולש – *The Horse's Mouth*
* סילביה סימס – *No Trees in the Street*
* פגי אשקרופט – סיפורה של נזירה
* איבון מיטשל – *Sapphire*

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
* שירלי מקליין – שאל כל נערה
* רוזלינד ראסל – דודה מיים
* סוזן הייוורד – אני רוצה לחיות
* אווה גרדנר – על החוף
* אלי למבטי – *A Matter of Dignity*

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** אני בסדר ג'ק – פרנק הארווי, ג'ון בולטינג, אלן האקני **

## קישורים חיצוניים

קטגוריה:טקסי פרס באפט"א
קטגוריה:1960 בממלכה המאוחדת
קרל פון שטירגק

**קרל פון שטירגק** (בגרמנית: **Karl von Stürgkh**; 30 באוקטובר 1859 - 21 באוקטובר 1916) היה פוליטיקאי אוסטרי וראש ממשלת אוסטריה במהלך משבר יולי 1914 שהוביל לפרוץ מלחמת העולם הראשונה. הוא נורה ונהרג על ידי הפוליטיקאי הסוציאל-דמוקרטי פרידריך אדלר.

## ביוגרפיה
שטירגק נולד ב-30 באוקטובר 1859 בגראץ, ומוצאו היה ממשפחה אצילית משטיריה (במקור מאזור פפאלץ העילית של בוואריה), אשר הועלתה למעמד של רוזנות קיסרית בשנת 1721. הוא היה בעל אחוזות גדולות בהלבנריין ונבחר כחבר המועצה הקיסרית האוסטרית בשנת 1891. מ-1909 עד 1911 הוא כיהן כשר החינוך בקבינט של ריכרד פון בינרט-שמרלינג ופאול גוטש פון פרנקנטורן.

גוטש התפטר כאשר עליית המחירים גרמה לתסיסת דמים בווינה ואפילו לירי בפרלמנט (הכדורים החמיצו את שטירגק), לאחר מכן פרנץ יוזף הראשון, קיסר אוסטריה מינה אותו לראש ממשלת החלק האוסטרי באימפריה ב-3 בנובמבר 1911. הוא המשיך לשלוט באדמות האוסטריות של הקיסרות באופן אוטוקרטי: ב-16 במרץ 1914 הוא השתמש בפיליבסטר המתמשך בפרלמנט כדי לדחות את ישיבות המועצה הקיסרית ולהעביר חוקים לפי צווי חירום. חיסול זה למעשה של הגוף המחוקק התברר כקטלני במשבר יולי הבא, כאשר עם ההתנקשות בארכידוכס פרנץ פרדיננד מאוסטריה הצירים לא היו מסוגלים לקיים אינטראקציה עם הממשלה בדרך למלחמת העולם הראשונה.

שטירגק יחד עם שר החוץ, לאופולד פון ברכטולד והרמטכ"ל קונרד פון הצנדורף, תמכו במכה מונעת נגד סרביה, בעיקר מסיבות פנימיות, כדי להתגונן מפני הפאן-סלאביזם באדמות הכתר הבוהמי, הקרניולי והקרואטי. לאחר הכרזת המלחמה ב-28 ביולי הפעיל שטירגק צנזורה חריפה והמשיך לסרב לשכנע את הפרלמנט.

הוא כיהן כראש הממשלה עד שנורה ונהרג בידי פרידריך אדלר, בנו של יו"ר המפלגה הסוציאל-דמוקרטית ויקטור אדלר, בעת ארוחת צהריים במלון בווינה. פעולתו של אדלר הייתה מחאה נגד ממשלתו של שטירגק ללא הגוף המחוקק. הקיסר פרנץ יוזף מינה את ארנסט פון קרבר ליורשו, אחד ממעשיו הרשמיים האחרונים, קודם מותו ארבעה שבועות לאחר מכן. אדלר נידון למוות, אולם נחון על ידי הקיסר קרל הראשון, ולבסוף זכה לחנינה אחרי המלחמה.

## קישורים חיצוניים

* 

קטגוריה:פוליטיקאים אוסטרים
קטגוריה:גראץ: אישים
קטגוריה:קורבנות רציחות פוליטיות באירופה
קטגוריה:פשע באימפריה האוסטרו-הונגרית
קטגוריה:מנהיגים שנרצחו
קטגוריה:אוסטרים שנולדו ב-1859
קטגוריה:אוסטרים שנפטרו ב-1916
ניחוחי חציר

250px|ממוזער|שמאל|עטיפת התקליט "ניחוחי חציר 1972" שראה אור בעקבות המופע בהפקת רשות השידור
**ניחוחי חציר** הייתה סדרת מופעים מוזיקליים של בני ההתיישבות העובדת (בעיקר קיבוצים) שהפיקה רשות השידור בשנות השבעים. המופעים התבססו על מספר עקרונות. בהם, מוזיקה מקורית של יוצרים מן ההתיישבות העובדת, ביצוע כל שלבי ההפקה הבימתית על ידי כוחות מקומיים ואי-תחרותיות (זאת בניגוד לאופנת הפסטיבלים ששלטה במופעי זמר כגון: פסטיבל הזמר והפזמון, פסטיבל הזמר החסידי, פסטיבל הזמר המזרחי ופסטיבל שירי הילדים שהיו כולם תחרותיים). המופע שודר בטלוויזיה הישראלית בשנים 1971–1974. מפיקי התוכנית היו יואל רקם, אברהם זיגמן ועודד פנחסי ובין משתתפיה הבולטים היו נחום היימן, להקת הגבעטרון, דודו זכאי, אתי עמית, עוזי מאירי, מירי פליקס ודורית ראובני לצד חבורות זמר והרכבים כשלישיית שריד, שלישיית המעפיל, חמישיית גלבוע, בנות חוה ועוד. חלק ניכר מכותבי השירים ביו בני קיבוצים או מקורבים להתיישבות העובדת, בהם יוסף שריג, ע. הלל, מירה מאיר, נתן יונתן, אורי אסף, יצחק קינן, אברהם זיגמן, נמרוד טנא, צביקה כספי, צבי שרף, יוסף הדר ועוד. כן הולחנו שירי משוררים בני ההתיישבות כגון פניה ברגשטיין ורחל המשוררת.

## היסטוריה
ראשיתם של המופעים בתוכנית הרדיו "ירוק-ירוק" ששודרה החל מ-1960 בקול ישראל. איש הרדיו, מאיר הרניק, שהיה ממונה על המוזיקה הקלה והעממית, ביקש ליצור תוכנית של מוזיקת עם עברית אותנטית ("קאנטרי ישראלי"), לשם כך פנה להתיישבות העובדת, על מנת למצוא כישרונות מוזיקליים בדגש על מוזיקה קלה (זאת בניגוד ליוזמות של מוזיקה קלאסית כתזמורת הקאמרית הקיבוצית או מקהלת האיחוד). במסגרת זו עודד הרניק הקמת הרכבים קיבוציים (למשל שלישיית שריד, שלישיית המעפיל, חמישיית גלבוע וגולת הכותרת - להקת הגבעטרון), הקליט אותם ושידר אותם בתוכניתו, שהכתה גלים ועודדה יצירה דומה. בהמשך נטל את ההובלה יואל רקם ולאחריו אברהם זיגמן ועודד פנחסי.

מראשיתה של "ירוק-ירוק", הורכבו על סמך תוכנית הרדיו מופעי "ניחוחי חציר" כמופע בימתי עם תוכנית שנתית קבועה, שנדדה בימי הקיץ בין הקיבוצים והקלטה חגיגית שלה שודרה ברדיו סמוך לחג השבועות או הסוכות. בשבועות 1971 הוקלט לראשונה המופע מעל בימת בנייני האומה בירושלים ובסוכות אותה שנה שודר בטלוויזיה הישראלית הסרט "ניחוחי חציר 1971" (בהפקה ובימוי של שלמה גנון ובניהולו המוזיקלי עודד פנחסי) שהורכב מקליפים (סרטונים) בהם נראו הזמרים בהווי הקיבוץ ובפרט חברי הרכב "דרך הגב" (דודו זכאי, אמיר גינת ומיכה אדיר) ברחובות ירושלים. בתוכנית זו נכללו בין היתר השירים "בולבול, למה ככה?" של ע. הלל, "ים השיבולים" ו"פגישה, חצי פגישה". ב-1972 התארח המופע בתיאטרון ירושלים מיד לאחר חנוכתו, בתוכנית הצדעה לירושלים לכבוד חמש שנים לאיחוד ירושלים. במרכזה של תוכנית זו הופיעה להקת הגבעטרון בשירו של יוסף שריג "אור וירושלים". ב-1974 הגיע המופע להיכל התרבות בתל אביב, אך התקבל בביקורות קטלניות בעיתונות התקופה. ככל הנראה כישלון המופע, יחד עם הקושי להתאושש מטראומת מלחמת יום כיפור, בה נהרג יוסף שריג, אחד מעמודי התווך של החינוך המוזיקלי בקיבוצים, הובילו להפסקת מסורת המופעים.

ב-1983 היה ניסיון של יואל רקם לשחזר את התוכנית, לקראת חג השבועות.

## קישורים חיצוניים
* על התוכנית באתר נוסטלגיה אונליין
* . זיגמן מדבר על ירוק-ירוק וניחוחי חציר החל מדקה 39:00
* 

## הערות שוליים

קטגוריה:הקיבוץ בתרבות ובאמנות
קטגוריה:ישראל: מוזיקה
קטגוריה:תוכניות טלוויזיה ישראליות שעלו לשידור בשנות ה-1970
קטגוריה:תוכניות טלוויזיה ישראליות
קטגוריה:תוכניות רדיו בקול ישראל
עמדת בלויגרונד (צפת)

**עמדת בלויגרונד** היא עמדה מבוצרת שהוקמה על גג בית משפחת בן ציון בלויגרונד (רב, גבאי וקברן, שנפטר בשנת 1941) ברובע היהודי בצפת. העמדה הוקמה במהלך מאורעות תרצ"ו תרצ"ט, ושימשה את מגיני הרובע היהודי גם בתקופת המצור. במלחמת העצמאות. היא הפכה סמל לגבורה ועמידה של מעטים מול רבים, וממחישה את הצלתה של העיר בקרב על צפת.

## חשיבותה ההיסטורית של העמדה
בעבר שלט הבית על הגבול הדרומי של הרובע היהודי ועל "כיכר השוק" שהיה בין הרובע היהודי ובין הרובע הערבי. בקצה הדרומי של רחוב "בית יוסף" בין "המרכז המסחרי "אשת"ם" לשעבר, ובין דפוס פרידמן כיום.

העמדה הוקמה במאורעות תרצ"ו - תרצ"ט כחלק ממערך הגנה שהוקם כתגובה לאירועי פרעות תרפ"ט שפגעו אנושות ביהודי צפת חסרי ההגנה, ובשל הצורך להקים מתרס קדמי בין הרובע היהודי ובין הרובע הערבי שישמש כהגנה בעת צרה.

במהלך מלחמת העצמאות הפכה העמדה לעמדת ירי שממנה ניתן להשקיף על הכניסה הדרומית לרובע היהודי שגבל בסמיכות לרובע הערבי. במהלך שלשת החודשים שקדמו לקרבות בצפת נפגעה העמדה החשופה מצליפות מרובות ועם הזמן הפכה לעמדת דמה שספגה אש רבה מהרובע הערבי, שצלפיו חשבו בטעות שהיא מאוישת. בתקופת הקרבות חוזקה העמדה ושמשה תקופה קצרה למרכז קטע ד' .

בעמדה זו נהרג ביום י"ט בניסן תש"ח (28 באפריל 1948) לוחם הפלמ"ח גדעון אילון, כאשר באחת ההתקפות של הערבים על גבולו הדרומי של הרובע היהודי תפס עמדה קדמית זו כדי לכוון בדייקנות את אש תת-המקלע שבידו כלפי התוקפים.

הודות למעשה הגבורה של גדעון אילון, של מפקד קטע ד' בנימין גייגר ושל חבריהם לקרב, נהדפה ההתקפה. על קיר הבית הותקן לוח אבן המנציח את זכרו של גדעון איילון.

## שימור העמדה
עמדת בלויגרונד עומדת בקריטריונים הערכיים של המועצה לשימור אתרי מורשת בישראל, וזכתה להכרה מצד הוועדה הארכיטקטונית של עיריית צפת:

# לבית בלויגרונד ערך היסטורי, אורבני ושימורי.
# כל בניה על גג המבנה תעלים את החזית ההיסטורית של הבית בו מצויה עמדת בלויגרונד.
# אין לבנות על המבנה החד-קומתי סמוך לבית, כי זה יפגע קשות בנצפות הבית ההיסטורי הראשון בכניסה לעיר העתיקה ובו עמדת הלחימה.

למרות הצהרה זו לא עוגן מעמדה של עמדת בלויגרונד כאתר לשימור, וזאת כיוון שאין בעיר צפת ועדת שימור ולא הוגדרה בה רשימת אתרי מורשת לשימור.
ממוזער|העמדה מעל סימטת בית יוסף משמאל החזית של המרכז המסחרי הישן
נכון לשנת 2019 נותרו על גג הבית שרידי עמדת הבטון המסייעת, יחד עם פנס תאורה ודגל ישראל המתנוסס עליו, להמחיש את אחד הקרבות המכריעים שהתחוללו בעיר.

## המצב בשנת 2019
בשנת 2019 דנה הוועדה בתוספת בנייה של קומה נוספת בבית הסמוך לעמדת בלויגרונד, החלטה שמשמעותה הסתרת העמדה ההיסטורית. דיון זה עורר מחאה ברשתות החברתיות של העיר צפת, וגרר מאבק מחודש על המשך שימורה של העמדה ההיסטורית.

## לקריאה נוספת
* 
* 
* 

## קישורים חיצוניים
* עמדת בלויגרונד, סרטון הדרכה במבט מן העמדה.

## הערות שוליים

קטגוריה:צפת העתיקה
פלורה לפוניקה

**פלורה לפוניקה** (בלטינית: **Flora Lapponica**), הוא מילון לצמחים לאפיים (פלורה) משנת 1737, שנכתב בידי קארולוס ליניאוס, הבוטנאי, הרופא הזואולוג ומייסד שיטת המיון המדעית המודרנית לעולם החי ואחד מאבות חקר האקולוגיה השוודי, לאחר מסעו ללפלנד כחמש שנים קודם לכן (1732).

## היסטוריה
בין 12 במאי ל-10 בספטמבר 1732 יצא ליניאוס מטעם האקדמיה המלכותית למדע באופסלה למסע בלפלנד כדי לחקור את החי, הצומח והדומם באזור.

כחמש שנים לאחר המסע, בשנת 1737, הודפס המילון באמסטרדם, הולנד.

הספר מכיל 534 מינים הממוינים לפי שיטת המיון המדעית שפיתח, כלומר לפי התפוצה הגאוגרפית והסיווג הטקסונומי, ומהווה את השימוש הפרקטי הראשון בשיטה זו; ליניאוס גם הציע שמות ליצורים החיים שגילה. הבוטנאי האמריקאי אדוארד לי גרין, מחבר "ציוני הדרך של ההיסטוריה של הבוטניקה", שגילה בעצמו מעל 4,400 מינים חדשים במערב אמריקה, תיאר את "פלורה לפוניקה" כ"מסמך הקלאסי והמרגש ביותר מבין כתביו של ליניאוס".

עדכון לספר פורסם בשנת 1792 על ידי ג'יימס אדוארד סמית', בוטנאי אנגלי, שהשתמש באותם השמות שבהם השתמש ליניאוס.

## קישורים חיצוניים

* עמודי הספר המקוריים באתר האנציקלופדיה הדיגיטלית.

## הערות שוליים

קטגוריה:ספרי עיון
קטגוריה:היסטוריה של המדע
קטגוריה:בוטניקה
Never Too Far/Hero Medley

**Never Too Far/Hero Medley** (בעברית: **לעולם לא רחוק מדי\גיבור**) הוא שיר צדקה של הזמרת-יוצרת האמריקאית מריה קארי, מתוך אלבום הלהיטים, Greatest Hits. השיר יצא לאור ב-11 בדצמבר 2001, כסינגל הראשון מתוך האלבום.

השיר הגיע למקום ה-81 במצעד הבילבורד הוט 100.

## רקע וכתיבה
השיר נכתב על ידי מריה קארי עצמה, ולטר אפנסייף, ג'ימי ג'אם וטרי לואיס, הולחן על ידי קארי והופק על ידי קארי, רנדי ג'קסון, ג'אם ולואיס. השיר יצא בפורמט של תקליטור. הבי סייד של השיר הוא השיר "There for Me".

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי דיאן וורן
קטגוריה:שירי צדקה
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
מירי פליקס

**מירי פליקס** ("הזמיר משריד"; נולדה ב-1946) הייתה זמרת יוצרת ישראלית בראשית שנות ה-70 של המאה ה-20 בעלת קול סופרן צלול. הייתה חברת שלישיית פיקוד צפון יחד עם חוה אלברשטיין וחיותה דביר.

## תולדות חייה
נולדה בקיבוץ שריד ליוסף (פפו) ופנינה, ממייסדי הקיבוץ. בנעוריה שרה, ניגנה בגיטרה וחיברה שירים בהם "יש ואומרים אנשים". המשורר נתן יונתן ששמע את השיר בקיבוץ הציע לחברי שלישיית שריד לבצע אותו והשיר הפך ללהיט. ב-1965 התגייסה לצה"ל ושולבה בשלישיית פיקוד צפון שהוקמה בשנת 1966 והייתה לשלישיית הבנות הראשונה בצה"ל. בשלישייה היו גם חוה אלברשטיין וחיותה דביר עם אפי נצר כמדריך מוזיקלי. שיריה הבולטים של שלישיית פיקוד צפון היו "קוראים לנו ללכת", "שיר מקאברי" ו"שיר אפור" שבמקור בוצע על ידי הצ'יזבטרון (7.4.1949). השלישייה פורקה באותה שנה.

בראשית שנות השבעים השתתפה במופעי "ניחוחי חציר" עבור מופע 1971 הלחינה את שירו של נתן יונתן "נרות החצב הלבנים" וביצעה אותו בעיבודו של גיל אלדמע.

ב-1972 עזבה פליקס את ישראל והיגרה לבריטניה. למירי שני ילדים: יריב ונעמי.

## משיריה
*  - מילים ולחן: מירי פליקס. מתוך ניחוחי חציר 1971
*  - מילים: נתן יונתן. לחן: מירי פליקס. מתוך ניחוחי חציר 1971
*  - מילים ולחן: נעמי שמר. עם שלישיית פיקוד צפון 1966 (עיבוד: נמרוד טנא)

## קישורים חיצוניים
* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:שריד (קיבוץ): אישים
קטגוריה:אנשי הקיבוץ: אמנים
קטגוריה:ישראליות שנולדו ב-1946
קטגוריה:ישראלים שנולדו ב-1946
דיוור אוטומטי

**תוכנת דיוור אוטומטי (אוטוריספונדר)** היא תוכנת מחשב ששולחת באופן אוטומטי תשובות דואר אלקטרוני כתגובה לפעולה מסוימת שבוצעה או בזמן קצוב שנקבע מראש. תוכנת הדיוור האוטומטי יכולה להיות פשוטה מאוד או מורכבת למדי.

תוכנות הדיוור האוטומטי הראשונות נוצרו בתוך מערכות העברת הדואר האלקטרוני לזמן בו הם לא יכלו לשלוח דואר אלקטרוני לכתובת נתונה. ברגע שכזה המערכת יצרה הודעה חוזרת כגון "הדואר האלקטרוני שלך לא נשלח כי ...". היום תוכנות הדיוור האוטומטי צריכות להיזהר לא ליצור הודעות דוא"ל שעלולות להיחשב לדואר זבל אלקטרוני.

תוכנות הדיוור האוטומטי משמשות לעיתים קרובות ככלי שיווק במייל כדי לספק מידע מיידי ללקוחות פוטנציאליים ולהפנות אותם לאתר האינטרנט של החברה או לסייע להם במידע בסיסי שלו הם זקוקים ולאחר מכן במידת הצורך להיות איתם בקשר אנושי.

את תוכנות הדיוור האוטומטי ניתן לחלק לשתי קטגוריות:
* **תוכנות במודל ASP** - תוכנות הדיוור האוטומטי הללו פועלות על התשתית של הספק והם בדרך כלל מוגדרות באמצעות לוח בקרה אינטרנטי. הלקוח משלם דמי שימוש חודשיים וזו המערכת הכי מומלצת ליישום למשתמש פשוט, לא טכנולוגי.
* **תוכנות צד שרת** - מאפשרות למשתמשים להתקין את מערכת הדיוור האוטומטי על השרת שלהם. ההתקנה דורשת מיומנויות טכניות.

הרבה פעמים, בתוכנות הדיוור האוטומטי משולבות גם תוכנות רשימות דיוור אלקטרוני לאישור מנויים, להסרת מנויים, שליחת מסרים מיידיים ועוד.

שירותי דוא"ל פופולריים כגון Microsoft Outlook ו-Gmail מכילים תכונות שונות שמאפשרות למשתמשים שימוש מוגבל בכעין תוכנות דיוור אוטומטי.
## ראו גם

*דיוור אלקטרוני
* מונחים ברשת מחשבים
* נטיקה
* דואר זבל אלקטרוני
* אנטי-ספאם
* דף נחיתה
* רשימת תפוצה
* צינתוק

## קישורים חיצוניים
* מדוע אוטוריספונדרים זה רע? (מתוך השאלות הנפוצות של אתר SpamCop 
* על דיוור אלקטרוני באתר גיקטיים
* החוק נגד דואר זבל

## הערות שוליים

קטגוריה:דואר אלקטרוני
ניסויים קליניים בני זמננו

**ניסויים קליניים בני זמננו** (באנגלית: **Contemporary Clinical Trials**) הוא כתב עת רפואי דו חודשי עם ביקורת עמיתים המכסה ניסויים קליניים ותבניות מחקר ברפואה קלינית.

כתב העת הוקם בשנת 1980 בשם "ניסויים קליניים מבוקרים" ובשנת 2005 שונה שמו לשם הנוכחי. כתב העת יוצא לאור על ידי חברת ההוצאה לאור אלסוויר.

על פי דיווחי ציטוטי כתבי עת, לכתב העת נמדד ב-2016 אימפקט פקטור של 2.095.

## קישורים חיצוניים
* 

## הערות שוליים

קטגוריה:כתבי עת רפואיים